Nicolòn asunto oli viihtyisä, siisti ja rauhallinen ja erinomaisella paikalla Brerassa. Vieressä sijaitsee suuri puisto ja lyhyen kävelymatkan päästä löytyy runsas valikoima ravintoloita, kahviloita ja kauppoja. Avaimen nouto ja asunnon luovuttaminen sujuivat helposti ja joustavasti, ja tunsimme itsemme hyvin tervetulleiksi. Käytettävissä oli runsaasti puhtaita lakanoita ja pyyhkeitä ja myös muutama adapteri sähkölaitteita varten.

Kohde vastasi varsin hyvin kuvausta, mutta olisin toivonut, että ilmoituksessa olisi mainittu, että asunto sijaitsee neljännessä kerroksessa, sillä talossa ei ole hissiä. Lisäksi ilmoituksessa kerrottiin, että asunnossa on neljä vuodetta, mutta hiukan ennen matkaa ilmeni, että tilassa olikin yksi parivuode ja yksi kapeahko vuodesohva. Nicolò toki mainitsi tästä kysyttäessä, joten osasimme varautua tilanteeseen.

Kaiken kaikkiaan olimme kuitenkin oikein tyytyväisiä majoitukseen!